Esialgsel pealevaatamisel ei olekski öelnud, et mäng eriti lootustandev oleks, kuid mängima hakates tekkis juba teine tunne.    Ajaloolane nagu ma  olen (paberiteta küll) pakuvad mulle igasugu iidsed tsivilisatsioonid huvi. Ning antud mängus tuleb nimelt minna Guatemala džunglisse Maiade kultuuri kadunud templeid otsima.    Mängu ülesehitus on hea. Võtad pimesi heksitüki, asetad kaardile, paigutad oma töölised telkidesse ning käitud edasi juba vastavalt oma parema äranägemise järgi - kas kaevad kulda, avastad templit või "vallutad" templi. Kõik maksab muidugi, aga mitte raha, vaid tegevuste arvu. Nt kulla kaevamine maksab kolm tegevust. Kokku  on endal 10 tegevust.    Eelmise mängija tegevusest sõltub tegelikult väga palju. See võib ringis viimasele suht saatuslikuks saada. Ma näiteks kaotasin palju punkte just eelkõige seetõttu, et minu ees käisid kolm inimest, kes kõik üritasid ise võimalikult palju punkte saada ning siis ka mitte teisi "ära unustada". Kuna templi juurest saab punkte vaid see, kellel on sellel territooriumil tööliste ülekaal, toimus pidevalt rabelemine kõrgepunktiliste templite juures. Sisuliselt võis templi ehitaja  punktidest üldse täitsa ilma jääda, kuna vahepeal toimus massiline võõrtööliste juurdevool.    Mängu mehaanika oli väga lahe. Kena lihtne mäng. Teine võimalus on veel mängida ka panustamistega. Ning kolmas võimalus on lisada mängule veel juurde ka zombid.